See iga-aastane küsimus. Tõsi - tänavu on tegemist nö "juubeliküsimusega". Samas aga on kogu aeg selle Moskvasse minekuga pea kohal kumamas ebaõigluse oreool - meie peame olema leplikud vargariigiga,  andestama neile nende vead. Vargariik aga ei pea midagi tegema, võib lubada endale meie riigi ja rahva suhtes ülbet hoiakut ja kui me seepärast vastu nähvame, siis oleme vargariigi arvates fašistlik, vastik, rumal kääbusriik.    Miks vargariik? Aga nad ju on meilt varastanud tohutult palju väärtusi, mida tagasi pole andnud - alates ülikooli varadest ning presidendi ametiketist kuni meie rahvale kuulunud maade ja majadeni. Riigist ja küüditamisest pole mõtet rääkidagi.    Aga vene riigil  on suur juubel - 65 aastat päevast, millal (vähemalt venemaa arvates) ainupurustasid nad maailma õelama vaenlase ja oma hiljutise liitlase, kellega koos inimsuse vastaseid kuritegusid toime panid e. natsionaalSOTSIALISTLIKU Saksamaa.    Välisminister Urmas Paeti sõnul võiks president Toomas Hendrik Ilves selle suure päeva tähistamiseks Moskvasse 9. mai pidustustele sõita. Samas arvab välisminister, et mingite suurte ootustega kahe riigi suhetes ei tasuks võimalikku visiiti siduda, vahendab Delfi.  Kui vaadata seda sündmust, mida tähistatakse, ehk valusa sõja lõppu, siis pole mingit põhjust, miks Eesti president ei võiks Moskvasse minna, selgitas Paet. Ilmselt asjaolu, et Eesti riigi ja rahva jaoks okupatsioon ei lõppenud, õigemini jätkus vene okupatsiooniga, see ei omagi tähendust.